Flavell Te Ururoa: Hamilton City Council (Parana Park) Land Vesting Bill — Third Reading 
Flavell Te Ururoa: Hamilton City Council (Parana Park) Land Vesting Bill — Third Reading 
[Volume:672;Page:18356] 
TE URUROA FLAVELL (Maori Party—Waiariki) 
:  
Kia ora Mr Assistant Speaker; ka nui te mihi ki a koe. Hei whaiwhai haere i te ahuatanga o nga korero kai te tautoko ake i tenei pire kia whai atu i tona huarahi ki tona mutunga. Me mihi ra ki a George Parr hei whaiwhai haere i te korero o te mema na a Nanaia Mahuta. Me mihi ki a ia me tona whakaaro nui nei mo te ahuatanga o te taone nui o Kirikiriroa a me tana koha i tenei whenua ki nga iwi e noho mai ra ki reira. Kai te tika ta etahi e ai ki nga korero ko te oati a George Parr i te tau 1929 he tuku i tetahi whare ki tenei wahi hei kainga whakaora i nga mea i puta i te hohipera o Waikato i tera wa ka mutu he wahi takaro ano ra mo nga tamariki; he mea hakinakina tonu. Ka mutu ki taku titiro ko te waihotanga mai o te tangata nei a George Parr e whakaaro nui nei mo nga tamariki me te hunga e rongo nei i te ngau o mamae. No reira me mihi ki a ia ka tika. Ko tona oati he painga mo nga tamariki me te tumanako ia ka whai te kaunihera o Kirikiriroa i tena o nga oati kia hangai tenei kaupapa ki nga tamariki. Kei roto i nga ringaringa o te kaunihera o Kirikiriroa tenei kaupapa hei whakatinana ki ta George Parr i wawata mai ai i nga tau kua hipa. 
Ka rua ka huri atu ki te ahuatanga o te Ao Maori e korerohia mai na e tera o nga honore mema a Nanaia Mahuta. Ko ta matou i te nuinga o te wa ka hoki ki te tirohanga ki te iwi Maori e noho mai ra ki reira i tenei wa; i whai atu i te whakaaro o Te Kauhanganui o Waikato-Tainui ki te kimi whakaaro. Ki taku e mohio nei ehara i te mea he take nui ki a ratou. I ahua pai tonu te huarahi e ai ki ta ratou ki te whakatinana i te oati o te George Parr nei. No reira tera tera. 
Ki taku titiro ano hoki ehara i te mea ko te paka i tona kotahi te kaupapa nui engari me titiro ano ra ki te ahuatanga o te ora o te awa o Waikato. Ana ko te awa o Waikato timata mai ai i te Taheke Hukahuka o Taupo a tae atu ki te Puaha-o-Waikato. Kua rongo nei tatou i roto i tenei Whare ko te awa o Waikato ehara i te mea ko te wai anake engari ko nga tahataha ko te papa whenua i raro i te wai ko nga wai ka puta ka tae atu ki te awa o Waikato ka mutu ko nga ika ko nga puna o-raro. Koina te tirohanga o nga iwi e noho mai ra i Tainui-Waikato. Koia ra te ahuatanga o te awa. Haunga te ahuatanga o te korero mo te paka nei kei wareware i a tatou ko te ahuatanga o te wai o Waikato me te tumanako ia ka puta tetahi huarahi hei whakapaipai ake hei whakatikatika ake i te oranga tonutanga o te awa o Waikato mo nga tamariki mokopuna penei ta te George Parr i te wa i a ia a ko te tumanako ia ka pera ano hoki i tenei wa. No reira huri noa i to tatou Whare he paku whakaaro noa ake hei whaiwhai haere i te korero a etahi. Ko ta te Pati Maori he tautoko i tenei o nga pire. 
[ 
Greetings to you Mr Assistant Speaker; I cannot thank you enough. To follow up on the trend of the speeches I support this Hamilton City Council (Parana Park) Land Vesting Bill in the final stage of its journey. Following on from the address of that member Nanaia Mahuta I must acknowledge George Parr and thank him for his huge consideration for the city of Hamilton and this land he has gifted to the people living there. It is correct what some have said: that according to accounts in George Parr’s oath of 1929 he gifted a building on this land as a recovery home for patients discharged from the Waikato Hospital at that time and furthermore a playground a recreational place solely for children. Furthermore the legacy of this man George Parr in my view is his tremendous consideration for children and for those in poor health. Therefore acknowledging him is the right thing to do. His promise is a benefit for children and hopefully this is one pledge that the Hamilton City Council will ensure that children will benefit directly from. It is in the hands of the Hamilton City Council to implement what George Parr wanted in years past.  
Secondly I turn now to the aspect relating to Maoridom which the honourable member Nanaia Mahuta mentioned. Most times we go back to the viewpoint of local Maori who are living there currently or seek advice from the Waikato-Tainui Te Kauhanganui. I understand that it is not a big issue for them. According to them they find the process to implement the pledge of George Parr quite favourable. So that is that.  
From my point of view as well the park on its own is not the big issue but rather the need to look at what relates to the well-being of the Waikato River. The Waikato River starts at the Huka Falls of Taupo and eventually reaches Port Waikato. We have heard in this House that the Waikato River is not just the water alone but the banks the riverbed under the water the water from the tributaries that flow into the Waikato River and furthermore the fish and the subterranean pools. That is the view of the tribes living in Waikato-Tainui. That is the aspect relating to the river. Regardless of what has been said about this park we must never forget what relates to the water in the Waikato River with the hope that in due time a way is found to improve and restore the well-being of the Waikato river for ever for the sake of the children and grandchildren just as it was in George Parr’s time. Hopefully it will be like that today. So throughout our House that is a little thought to consider as a follow-up to what other members have contributed. The Maori Party supports this bill 
.]